|  |
| --- |
| РЕПУБЛИКА СРБИЈА  НАРОДНА СКУПШТИНА  Одбор за правосуђе, државну управу и локалну самоуправу  1. април 2021. године  Б е о г р а д |

ПРЕДСЕДНИКУ НАРОДНЕ СКУПШТИНЕ

На основу члана 165. став 2. Пословника Народне скупштине („Службени гласник РС”, број 20/12 – пречишћен текст), на Предлог закона о изменама Закона о судијама, који су поднели народни посланици Ђорђе Комленски, Маријан Ристичевић, Ана Караџић и Бојан Торбица, Одбор за правосуђе, државну управу и локалну самоуправу подноси следећи

АМАНДМАН

Члан 1. Предлога закона замењује се новим чл. 1. и 2. који гласе:

„Члан 1.

У Закону о судијама („Службени гласник РС”, бр. 116/08, 58/09 – УС, 104/09, 101/10, 8/12 – УС, 121/12, 124/12 – УС, 101/13, 108/13 – др. закон, 111/14 – УС, 117/14, 40/15, 63/15 – УС, 106/15, 63/16 – УС и 47/17), у члану 37. реч: „пет” замењује се речју: „шест”.

Члан 2.

Члан 38.

У првој платној групи су судије основних и прекршајних судова.

У другој платној групи су судије привредних и виших судова.

У трећој платној групи су судије апелационих судова, Привредног апелационог суда и Прекршајног апелационог суда.

У четвртој платној групи су судије Управног суда.

У петој платној групи су судије Врховног касационог суда.

У шестој платној групи је председник Врховног касационог суда.””

Досадашњи чл. 2 – 4. постају чл. 3 – 5.

Образложење

Имајући у виду да је Народна скупштина прихватила амандман Владе на члан 1. Предлога закона неопходно је да се текст Предлога закона усагласи са Законом о судијама што изискује измену у члану 37. Закона о судијама, а која се предлаже овим амандманом, као и да се због тога интервенише и у члану 38. тог закона (члан 1. Предлога закона који постаје члан 2. Предлога закона).

ПРЕДСЕДНИК ОДБОРА

Владимир Ђукановић